ศาลกรุงโซลตัดสินซัมซุงไม่ได้‘ก๊อบ’!
ศาลเกาหลีใต้ตัดสิน ซัมซุงไม่ได้ลอกเลียนแบบไอโฟนของแอปเปิล
25 ส.ค. 2555

ศาลเกาหลีใต้ตัดสิน ซัมซุงไม่ได้ลอกเลียนแบบไอโฟนของแอปเปิล
ศาลแขวงกรุงโซลของเกาหลีใต้มีคำตัดสินเมื่อวันที่ 24 ส.ค. ให้บริษัท ซัมซุง ชนะในคดีสิทธิบัตรเหนือบริษัท แอปเปิล โดยระบุว่า บริษัท ซัมซุง ไม่ได้ลอกเลียนแบบ รูปแบบและความรู้สึกในการใช้งานจากไอโฟน สินค้าชื่อดังของแอปเปิล นอกจากนั้นยังระบุว่า แอปเปิลยังละเมิดเทคโนโลยีไวร์เลสของซัมซุงอีกด้วย
อย่างไรก็ตาม ศาลระบุว่าซัมซุงได้ละเมิดเทคโนโลยีการสัมผัสหน้าจอของแอปเปิลจริง และสั่งให้ทั้งสองบริษัทจ่ายค่าความเสียหายที่เกิดขึ้นให้กันและกัน 
ศาลยังระบุด้วยว่า แอปเปิลได้ละเมิดเทคโนโลยีไวร์เลสของซัมซุง ซึ่งคำตัดสินดังกล่าวถือว่าสวนทางกับศาลอื่นๆ ในภูมิภาคยุโรปที่ระบุว่า เทคโนโลยีดังกล่าวถือเป็นระบบพื้นฐานบนสมาร์ตโฟนอยู่แล้ว
คำตัดสินดังกล่าวได้นำไปสู่คำสั่งห้ามการวางขายผลิตภัณฑ์บางประเภทบางรุ่นของทั้งสองบริษัทในเกาหลีใต้ด้วย ซึ่งรวมถึงไอแพดและไอโฟนบางรุ่น แต่จะไม่มีผลต่อการวางขายไอโฟน 4เอส และซัมซุง กาแล็กซี 3 แต่อย่างใด และคำตัดสินดังกล่าวจะมีผลเฉพาะในตลาดเกาหลีใต้เท่านั้น ไม่เกี่ยวข้องกับตลาดอื่นๆ ทั่วโลก โดยเฉพาะตลาดสหรัฐซึ่งเป็นตลาดที่ใหญ่ที่สุด